שיחת מדיה ויקי:Gadget-Checkty

message: אפשרות זו מוסיפה מתחת לתיבת העריכה, בין הכפתורים "תצוגה מקדימה" ו"הצגת שינויים", כפתור חדש בשם "בדיקה". 
הכלי פועל בעורך קוד מקור, וכרגע אינו תואם ל"מצב קוד מקור חדש" ב ← שימוש בעורך קוד המקור ישירות בתוך העורך החזותי, וגם לא לעורך החזותי.
לחיצה על כפתור זה מבצעת מספר פעולות:
* החלפות – ביצוע ההחלפות טקסט טכניות והחלפות של "בוט החלפות" על הטקסט בתיבת העריכה. פעולה זו משנה ישירות את הטקסט עצמו. ההחלפות הללו מכבדות את התבנית  כאשר עורכים את הערך המלא (ולא פסקה). רשימת ההחלפות נמצאת בוק:רה. 
* זיהוי טעויות נפוצות – בדיקת הטקסט כנגד רשימת כללים, והתרעה על שגיאות נפוצות, ובמידת האפשר הצעת תחליף. פעולה זו לא משנה את הטקסט. רשימת הביטויים שצ'קטי מתריע עליהם נמצאת בויקיפדיה:בדיקה אוטומטית
* תיקון פירושונים – התרעה על קישורים לדפי פירושונים, וסיוע בתיקונם.
* תיקונים טכניים – התרעה על ריבוי קישורים פנימיים לאותו ערך, וסיוע בדילולם.
* תמונות – התרעה על חוסר בתמונות או על הימצאות תמונות ב"שימוש הוגן", וסיוע במציאת תמונות חופשיות מתאימות לערך.
* הסרת תווים בלתי נראים – יוניקוד מגדיר מספר תווים בלתי נראים. אלו כוללים תווי כיווניות, רווחים ברוחב אפס, ועוד כמה. כמעט כל התווים הללו מגיעים דרך "העתק/הדבק", מקטעי טקסט שמכילים תווים כאלו, כמו דפים במרשתת, מסמכים של מעבדי תמלילים, ועוד כמה, שמשתמשים בתווים הללו לצרכיהם הם, כשהמעתיקים והמדביקים לא מודעים לקיומם. התווים הללו גורמים בעיות לכל מיני כלים, כולל פרשן ויקיפדיה עצמו, ורצוי להסיר אותם.
לאחר לחיצה על "בדיקה", נוסף אזור מתחת לשורת הכפתורים עם מידע על ממצאי הגאדג'ט:
* רווחים - מספר פעולות סידור שקשורות ברווחים, ביניהן הסרת רווחים בסוף שורה, הסרת רווח בין אות עברית לסימן פיסוק, והוספת רווח אחרי סימן פיסוק.

message: * הכלי מיועד ככלי מסייע לעריכה המשולב יחד עם עריכה רגילה ואינו מיועד לעריכה אוטומטית. כאשר עורכים בו עריכה אוטומטית בלבד מוזהרים העורכים ב"עריכה זו כוללת שינויים אוטומטיים בלבד". עריכות אוטומטיות כמו החלפות נעשות ממילא על ידי בוט ההחלפות.
* ההצעות המוצגות בתחתית הן הצעות שמצריכות בדיקה ושיקול דעת אנושי ואינן נעשות באופן אוטומטי. למשל יש לשים לב שהחלפה של קו מפריד אינה משנה תוצאה של משחק ספורט.
thread_title:  שימוש זהיר בכלי 

message: צ'קטי כולל בדיקות שמסייעות בארגון הערכים בהמתאם למוסכמות בוויקיפדיה. קראו עוד על עיצוב דפים בויקיפדיה:מדריך לעיצוב דפים.
* סדר פרקים – פרקים נפוצים יופיעו בתחתית הערך על פי סדר אחיד המסייע לקוראים למצוא פרקים חשובים "ראו גם", "לקריאה נוספת", "קישורים חיצוניים", "הערות שוליים".
* הערות שוליים – צ'קטי מאפשר לעצב הערות שוליים בצורה אחידה:
** אחידות במיקום הערות שוליים – במקרה שחלק מהערות השוליים מופיעות אחרי סימן פיסוק, וחלקן לפני הסימן, מציע צ'קטי לבחירת העורך את העיצוב המועדף, ומאפשר לעורך לבחור לתקן בהתאם את כל הערות השוליים.
** איחוד הערות שוליים – במקרה שהערת שוליים מופיעה מספר פעמים בערך מציע צ'קטי להגדיר מזהה ("שם") למופע הראשון ולהפוך את יתר המופעים לשימושים במזהה. בצורה זו ברור יותר שמספר הערות שוליים מתייחסות למקור זהה.
** כיווניות הערות שוליים – הצעות לתיקוני כיווניות להערות שוליים, כך שהערות באנגלית יופיעו משמאל לימין.
** אזהרה על הערות שוליים "שם" (ראו עוד בויקיפדיה:הערות שוליים#הערות שוליים מסוג "שם" או "Ibid")
** חוסר בפרק של הערות שוליים והצעה לשילוב פרק הערות שוליים.
*גלריות תמונות – כאשר משולבת בערך גלריה ארוכה במיוחד, צ'קטי ממליץ לצמצמה ולהעבירה לוויקישיתוף.
* קטגוריות
**מיון רגיל – מציע להוסיף מיון רגיל לקטגוריות. ראו עוד על כך בויקיפדיה:קטגוריות#סדר המיון של הערך בקטגוריה.
** סדר קטגוריות – בערכים שבהן סדר הקטגוריות שרירותי, ניתן למיין את הקטגוריות על פי מוסכמה של סדר אלפביתי, כאשר קטגוריות לידה ופטירה מופיעות אחרונות.
* כותרות ריקות - כותרת נדרשת לציון קטע תוכן (פסקה או פסקאות, טבלה, גלריית תמונות וכו') שמרחיב בנושא מסוים. כאשר לא קיים תוכן, הכותרת מוסרת. בדיקה זו תואמת לcheckwiki.
thread_title: ארגון הערך

message: ההחלפות מבוצעות באופן אוטומטי:
* החלפות טכניות. למשל: צמצום רווחים, והוספת רווח אחרי נקודה או פסיק במקרה הצורך. 
* ההחלפות של ויקיפדיה:בוט/בוט החלפות (הרשימה המלאה בוק:רה) 
ההחלפות הללו מכבדות את התבנית  אם קיימת כזו בערך. היות וצ'קטי מכיר רק את מה שנמצא כרגע בחלון העריכה, וייתכן מצב שבו אתם עורכים פסקה אחת, והתבנית  נמצאת בפסקה אחרת, צ'קטי מבצע את ההחלפות האלו רק בעריכת הדף כולו, ומוותר עליהן בעריכת פסקה. החלפות אלו תופענה בתקציר העריכה. תמיד לאחר הרצת הבדיקה, יש לבצע "הצגת שינויים" כדי לוודא שהגאדג'ט לא ביצע החלפות לא רצויות.
תיקוני פורמט מוצעים:
* שימוש בקו מפריד – החלפה של מינוס (-) בקו מפריד (–), בצורה זו יופיעו מספרים מימין לשמאל בהתאם לסדר הכתיבה הנהוג בעברית. יש לבדוק שההקשר נכון (למשל לא להחליף תוצאה של משחק ספורט)
* מיזוג הפניות לערך מורחב – כאשר מפנים לכמה ערכים מורחבים נהוג להשתמש בתבנית אחת של תבנית:ערך מורחב ולהשתמש בפרמטר "ערכים" לציון הערכים הרלוונטיים.
replies: text: ראו גם: הוספה/הסרה של החלפה
thread_title: החלפות ותיקוני פורמט

message: * זיהוי ביטויים בעיתיים – הגאדג'ט מזהה מספר ביטויים בעייתיים, כפי שמוגדר בוויקיפדיה:בדיקה אוטומטית (שנבנה בהסתמך על ויקיפדיה:לשון), ורושם את רשימת הביטוים הבעייתיים שנמצאו בערך. משמאל לכל ביטוי בעייתי מופיעה קישורית "חיפוש" שלחיצה עליה מוצאת את הביטוי המתאים בתיבת העריכה. כאשר אותו ביטוי בעייתי מופיע מספר פעמים בערך, לחיצה חוזרת על קישורית "חיפוש" תוביל למופע הבא של הביטוי וכן הלאה.
*בדיקת התאמה במין – צ'קטי יודע לאתר אוטומטית טעויות לשוניות של אי-התאמה במין, כגון "שתי שקל", "שלושה בחורות" ו"חמשת הספינות", להפנות את העורך למיקום המתאים של הבעיה בערך, ולהציע תיקון מתאים. את התיקון יש לעשות ידנית לאחר שמוודאים שהצעת התיקון נכונה.
* הכפלת ו'  - בעיה נפוצה בוויקיפדיה היא הצורך להכפיל ו' עיצורית בקישור. למשל "קראתי בויקיפדיה" צריך להיכתב בכתיב מלא "קראתי בוויקיפדיה". צ'קטי יתריע על כך כדי לעודד עורכים לתקן זאת.
replies: text: ראו גם: הוספה/הסרה של ביטוי
thread_title: זיהוי בעיות לשוניות

message: צ'קטי כולל מספר בדיקות לטיפול בעניינים נפוצים הקשורים בתמונות ובשילובן בערך:
* ויקישיתוף – אם אין בערך קישור לוויקישיתוף, ויש בו קישור לוויקינתונים שמקושר בעצמו לוויקישיתוף, צ'קטי מציע להוסיף קישור לוויקישיתוף. כל שנשאר לכם לעשות הוא למקם את הסמן במקום בו אתם רוצים להוסיף את הקישור "ויקישיתוף בשורה" (בדרך כלל בסוף פסקת "קישורים חיצוניים"), וללחוץ על הכפתור "להוספה"
* סיוע במציאת תמונות – במקרה שאין תמונות בערך הסקריפט מציע שימוש בכלי שנקרא FIST לחיפוש תמונות חופשיות מתאימות בוויקישיתוף ובוויקיפדיות בשפות אחרות, וכן תמונות חופשיות באתר פליקר. 
* טיפול בתמונות שימוש הוגן – אם הערך כבר מכיל תמונות, הסקריפט סורק את הגרסה השמורה של הערך ומוצא אם יש בה תמונות שמכילות את התבנית . אם יש כאלו, הסקריפט מודיע, ומציע קישור ל FIST כדי להחליף את תמונות השימוש ההוגן בתמונות חופשיות.
thread_title: תמונות

message: אם הערך מכיל תבניות אשר יכולות להשתמש במידע מוויקינתונים אך לא קיימות תוויות עבריות לנתונים, צ'קטי מציע את רשימת הישויות המתאימות מוויקינתונים ומאפשר להגדיר להן במהירות  תווית בעברית. ההגדרה נעשית באמצעות לחיצה על שם הישות, הזנה של תווית בעברית ואישור. באמצעות הוספה של תרגומים לתוויות ניתן להרחיב את הפרטים המופיעים בערך הנערך כמו גם בערכים אחרים המזכירים את היישות.
בנוסף בערכים העוסקים במחברים (כאשר יש פרק "ספריו" או "ספריה" וכו') צ'קטי מאפשר לאתר את המחבר ב-VIAF, להוסיף את מזהה VIAF לוויקינתונים ובקרת זהויות לערך כך שקוראים יוכלו למשל לאתר בקלות רשימת יצירות.
thread_title: ויקינתונים

message: הכלי כולל כמה אפשרויות לשיפור הקישורים בוויקיפדיה:
*  תיקון קישורים לפירושונים – בתחתית אזור ההתרעות מופיעה רשימת הקישורים לדפי פירושונים שנמצאים בערך. לחיצה על אחד מפריטי הרשימה (אם ישנם כאלו) מקפיצה חלונית עם המשפט המלא בו מופיע הקישור לדף הפירושונים, והאפשרויות להחלפה. ריחוף עם העכבר מעל אחד הכפתורים תציג ברמז צץ ("tooltip") את השורה המלאה של הקישור בדף הפירושונים, ולחיצה על הכפתור תחליף את הקישור לדף פירושונים בקישור מפורש, מבלי לשנות את הטקסט המוצג לקורא. דוגמה: במקרה שבתמונה, לחיצה על הכפתור "מארק" תהפוך את הקישור כך שיפנה למרק גרמני.
* קישורים עודפים – צ'קטי מזהה מקרים נפוצים של קישורים עודפים.
** קישורים סמוכים - קישורים סמוכים המפנים לאותו ערך ומציע להשאיר רק את האזכור הראשון של מושג.
** קישורים עודפים לתאריכים - במקרים שבהם בהקשר מסוים מופיעים סימנים לקישור עודף לתאריכים (למשל רק תאריכים מקושרים) צ'קטי מתריע על כך. אם במקטע טקסט מופיעים תאריכים מקושרים שאין בהם צורך, ניתן לסמן את המקטע וללחוץ על הקישור להסרתם. יש להפעיל שיקול דעת בבחירת הקישורים, ראו מידע נוסף בעזרה:קישורים.
* קישורים עירומים – קישורים עירומים הם קישורים שבאים עירומים ממידע ביבליוגרפי (שם הכותב, שם האתר, תאריך הפרסום, כותרת הכתבה וכו'). צ'קטי מזהה חלק מהקישורים העירומים ומציע להחליפם בקישור עם מידע ביבליוגרפי. הוספת המידע הביבליוגרפי נעשית באופן דומה לעורך החזותי (citoid)
* פסקת קישורים חיצוניים – על מנת לשמור על ארגון של פסקת הקישורים החיצוניים, רצוי לבחור מספר קצר של קישורים עיקריים שמרחיבים בנושא. צ'קטי מתריע על בעיות של מספר רב של קישורים חיצוניים או חוסר גיוון בקישורים חיצוניים.
* קידוד קישורים – קיצור כתובות ארוכות באמצעות קידוד.
thread_title: קישורים

message: ניתן להגדיר קיצור מקלדת לכפתור הבדיקה באמצעות הגדרת checkToolKey בדף הסגנון האישי. 
לדוגמה
checkToolKey ='t'
 יהיה קיצור המקלדת בדפדפנים הנפוצים. (התמיכה בקיצורי מקלדת עשויה להשתנות בין דפדפנים ומערכות הפעלה – ניתן להציף את הסמן מעל הכפתור כדי לקבל רמז (tooltip) לשילוב המקשים המדויק בדפדפן שבשימוש)
את כיתוב הכפתור ניתן לשנות מ"בדיקה" לשם הרצוי באמצעות הגדרת checkToolName בדף הסגנון האישי. 
לדוגמה
checkToolName="סקריפט בדיקה"
thread_title: התאמה אישית

message: בדף השיחה של המקור של צ'קטי ניתן למצוא תקלות שטופלו והצעות לשינויים. הצעות לתיקוני לשון או שגיאות כתיב יש להעלות בשיחת ויקיפדיה:בדיקה אוטומטית או ויקיפדיה:בוט/בוט החלפות/אולם דיונים.
thread_title: תקלות והצעות לשינויים

message: Checkty
thread_title: הערות שוליים